Арадио
Раионк аԥсҭазаараҟынтә: Емырхәба Гал ауааԥсыра аформа №9 рыла реиқәыршәара иазкны
Ажьырныҳәа 1, 2022 шықәса инаркны аформа №9 ала Егры аҳәаа ахысра азин ыҟам. Гал араион ахада ихаҭыԥуаҩ Беслан Емырхәба арадио Sputnik иазеиҭеиҳәеит ауааԥсыра Аԥсны атәылауаҩшәҟәы мамзарагьы анхараз азин аиоураз ашәҟәқәа риура аус шцо атәы.
Гал араион ауааԥсыра Аԥсны атәылауаҩшәҟәы мамзарагьы анхараз азин аиураз ашәҟәқәа алазымҵац аамҭакьаҿк иалагӡаны ашәҟәқәа аларҵароуп.
" Аформа №9 ирацәаҩуп измоу. Иааиуа ашықәс азы иҟалоит ус еиԥш аҭагылзаашьа, анхаразы азиншәҟәы аиуразы ашәҟәқәа алазҵази, атәылауаҩшәҟәы аиуразы ақьаадқәа алазҵази ирыҭахоит аформа №9. Анахьгьы арахьыгьы иалазымҵаз ус еиԥш ашәҟәы роуӡом. Иахьатәи аамҭаз ауааԥсыра аҭагылазаашьа зеиԥшроу дырны ашәҟәқәа ралаҵара иалагеит, агәамҵхамҵра ыҟаӡам, иҟоуп аилибакаара, аха зегьы еицҿакны азакәан иақәныҟәоит", - ҳәа еиҭеиҳәеит Емырхәба.
Аиҿцәажәара шәазыӡырҩыр шәылшоит аудиофаил аҿы.